| Joukkue | O | V | H | P/O | P/O- | % |
| --- | --- | --- | --- | --- | --- | --- |
| LrNMKY | 22 | 17 | 5 | 93,6 | 77,1 | **77,3** |
| ToPo | 42 | 32 | 10 | 87,6 | 81,6 | **76,2** |
| Kouvot | 42 | 31 | 11 | 82,8 | 73,6 | **73,8** |
| Honka | 42 | 27 | 15 | 86,4 | 81,7 | **64,3** |
| Lahti | 42 | 21 | 21 | 82,3 | 80,9 | **50,0** |
| Korihait | 42 | 19 | 23 | 81,2 | 82,0 | **45,2** |
| Tarmo | 42 | 18 | 24 | 82,5 | 87,8 | **42,9** |
| Pyrintö | 42 | 18 | 24 | 81,9 | 85,5 | **42,9** |
| KTP | 42 | 17 | 25 | 89,5 | 90,0 | **40,5** |
| Kataja | 42 | 16 | 26 | 79,8 | 82,6 | **38,1** |
| Componenta | 42 | 14 | 28 | 80,1 | 87,7 | **33,3** |
| Karhu | 42 | 12 | 30 | 80,9 | 89,8 | 28,6 |

**Kauhajoen Karhu** pelasi **kaudella 2007–2008** historiansa ensimmäisen kautensa Suomen koripallon pääsarjassa eli Korisliigassa. Joukkue sijoittui runkosarjassa viimeiseksi eli kahdenneksitoista ja putosi kauden päätteeksi siten suoraan takaisin koripallon I-divisioonaan. Suomen Cupista Karhu putosi neljännellä kierroksella Lappeenrannan NMKY:tä vastaan.

Joukkueen päävalmentajana toimi koko kauden ajan jo pitkään Kauhajoella vaikuttanut Greg Gibson. Joukkueen kapteenina toimi kolmannen kautensa Karhun edustusjoukkueessa aloittanut Juho Teppo.

Ennen kautta
------------

### Joukkueen kokoaminen

Kauhajoen Karhu varmisti kaudeksi 2007–2008 suoran nousun Korisliigaan voitettuaan maaliskuussa 2007 I-divisioonan viimeisessä ottelussa Turun NMKY:n selvästi 70–101. Historiansa ensimmäiseen liigakauteen valmistautuvalla Karhulla oli nousun varmistuessa sopimus seuraavasta kaudesta ainoastaan joukkueen amerikkalaispäävalmentaja Greg Gibsonin kanssa. Joukkueella oli kuitenkin tavoitteena pitää sama suomalaisrunko koossa ja hankkia siihen lisäksi vielä pari uutta suomalaista pelaajaa.

Toukokuussa 2007 Karhu julkisti tehneen vuoden mittaisen sopimuksen maajoukkueen harjoitusryhmässä mukana olleen Olli Ahvenniemen kanssa. Samalla joukkue ilmoitti tehneen vuoden jatkosopimuksen nousukaudella pelanneiden Markku Loukon, Toni Raiskin, Heikki Saariston ja Juho Tepon kanssa. Kesäkuussa joukkue teki uusista suomalaispelaajista sopimuksen vielä 20-vuotiaiden maajoukkueeseen kuuluneen Kwamena Bracen kanssa sekä 16-vuotiaiden maajoukkuerinkiin kuuluneen Santeri Latvalan kanssa.

Joukkueen päävalmentaja Gibson oli alkukesästä Yhdysvalloissa viettämässä kesälomaansa ja etsimässä joukkueelleen uusia vahvistuksia. Karhu julkisti kolme amerikkalaisvahvistustaan heti heinä- ja elokuun aikana ja he olivat Josh Gross, Cedric McGowan ja Alonzo Evans. Kauan ei joukkue ehtinyt olla koossa, kun Evansin vanha akillesjännevamma uusiutui elokuun lopulla ja joukkue joutui purkamaan vahvistuksensa pelaajasopimuksen. Korvaavaksi pelaajaksi loukkaantuneelle takamiehelle joukkue hankki nopeasti Darryl Hudsonin, joka Gibsonin mukaan olikin alkuperäinen ykkösvaihtoehto joukkueen takamieheksi, mutta jäi kuitenkin aluksi ilman sopimusta heinäkuun alun agenttikuvioiden takia.

Karhu lähti debyyttikauteensa siis melko kokemattomalla joukkueella. Liigakokemusta joukkueesta löytyi ainoastaan Heikki Saaristolta neljän kauden ja Olli Ahvenniemeltä yhden pelatun kauden verran. Kokemusta ei löytynyt myöskään Karhun ulkomaalaisosastolta, sillä McGowan ja Hudson tulivat joukkueeseen suoraan yliopistosta eikä Grosskaan ollut aikaisemmin Euroopassa pelannut. 

### Raiskausepäily

Kauhajoen Karhun amerikkalaispelaaja joutui epäillyksi nuoren naisen raiskauksesta elokuun 2007 lopussa. Epäilty, jonka nimeä ei kerrottu julkisuuteen kiisti osallisuutensa raiskaukseen. Seura julkisti asian johdosta tiedotteen, jossa se ilmoitti luottavansa pelaajaansa ja odottavansa teknisen tutkinnan tulosta. Raiskausepäily raukesi vasta marraskuun alussa, jolloin syyttäjä näytön puuttuessa jätti syyttämättä pelaajaa raiskauksesta. Alun perin ratkaisu asiasta piti tulla kuukauden kuluessa tapahtuneesta, mutta asian käsittely venyi lopulta yli kahteen kuukauteen.

### Harjoitusottelut

Karhu pelasi syyskuussa harjoitusturnauksen Nokialla, jossa vastaan asettui liigajoukkueista Tampereen Pyrintö ja Team Componenta sekä I-divisioonajoukkueista BC Nokia ja Turun NMKY. Myöhemmin syyskuussa joukkue pelasi lisäksi harjoitusottelut kotona Pyrintöä ja yhdysvaltalaista Team USA Selectiä vastaan. Team USA Select oli joukkue, joka oli koottu yhdysvaltalaisista pelaajista, jotka kiersivät Eurooppaa yrittäen saada sitä kautta ammattilaissopimuksen aikaiseksi. Karhu pelasi lisäksi Kouvolassa kaksi harjoitusottelua paikallisia Kouvoja vastaan. Näistä kahdeksasta syksyn harjoitusottelusta Karhu voitti yhden ja hävisi seitsemän. Harjoituskauden ainoa voitto tuli Turun NMKY:stä.

Ennen runkosarjan alkua Karhu pelasi vielä Suomen Cupin ottelun Lappeenrannan NMKY:tä vastaan. Ottelu oli Cupin neljättä kierrosta, josta Korisliigan joukkueet aloittivat Cup-urakkansa. Ottelu päättyi Lappeenrannan voittoon 87–59 ja Karhun urakka vuoden 2007 Suomen Cupissa jäi siten yhden ottelun mittaiseksi. Karhun joukkueesta ottelussa eniten pisteitä teki Darryl Hudson, yhteensä 13.

Runkosarja
----------

### 1. kierros

Kauhajoen Karhu pelasi historiansa ensimmäisen Korisliigan ottelunsa 6. lokakuuta 2007 kotisalissa Torpan Poikia vastaan. Karhun liigahistorian ensimmäiset pisteet teki amerikkalaisvahvistus Josh Gross kolmen pisteen korillaan. Ottelu päättyi Torpan Poikien voittoon lukemin 86–98. Karhun paras pistemies ottelussa oli Darryl Hudson 26 pisteellä.

Karhun hävittyä seuraavan ottelunsa Namika Lahdelle yli 30 pisteellä joukkue hankki riveihinsä kaksi uutta amerikkalaispelaajaa, 180-senttisen Tony Mitchellin sekä tasan 2-metrisen Mario Porterin. Joukkueen riveissä oli seuraavat kolme ottelua siten peräti viisi ulkomaalaispelaajaa, joista silloisen herrasmiessopimuksen mukaisesti kuitenkin vain kolme sai olla kerralla merkittynä pelaavaan kokoonpanoon.

Ensimmäinen voitto Korisliigassa Karhulle irtosi runkosarjan viidennessä ottelussa vieraskentällä KTP-Basketia vastaan lukemin 77–93. Tämän ottelun jälkeen seura teki päätöksiä ulkomaalaisvahvistuksiensa suhteen. Voitokkaassa KTP-ottelussa pelannut ulkomaalaiskolmikko sai jatkaa uraansa seuran riveissä, mutta sen sijaan vain yhden ottelun Karhussa pelannut Tony Mitchell lähti I-divisioonaa pelaaviin Panttereihin ja kolme ottelua 12,7 pisteen keskiarvolla pelannut Josh Gross lähti takaisin Yhdysvaltoihin.

29. lokakuuta 2008 pelattu kotiottelu Kouvoja vastaan televisioitiin suorana lähetyksenä Urheilukanavalta. Kouvot oli ottelussa parempi pistein 76–84. Karhun tehokkain pelaaja ottelussa oli Mario Porter, joka pussitti 26 pistettä ja otti 9 levypalloa.

TV-ottelun jälkeen Karhu hävisi vierasottelunsa Porvoon Tarmoa ja Team Componentaa vastaan. Tarmoa vastaan pelatussa ottelussa Mario Porter loukkasi nilkkansa ja joutui olemaan seuraavat kolme peliä kokoonpanosta sivussa. Vaikka joukkue joutui pelaamaan ainoastaan kahdella ulkomaalaisvahvistuksella, otti se liigahistoriansa ensimmäisen kotivoiton 7. marraskuuta 2007 pelatussa ottelussa Tampereen Pyrintöä vastaan. Ottelu päättyi Karhun voittoon lukemin 94–79. Ottelun onnistujiin kuului etenkin Juho Teppo, joka teki Korisliigan henkilökohtaiseksi piste-ennätyksekseen 23 pistettä. Toiseen perättäiseen voittoon joukkue ylsi kukistamalla kotonaan loukkaantumisista kärsineen UU-Korihait lukemin 89–63. Kwamena Brace kasvatti ottelussa liigaennätyksensä 18 pisteeseen.

Runkosarjan ensimmäinen kierros päättyi Karhun osalta tappioon Espoon Honkaa vastaan. Ensimmäisen runkosarjakierroksen jälkeen Karhun sijoitus sarjataulukossa oli yhdestoista yhden voiton sarjan viimeisenä ollutta UU-Korihaita edellä.

### 2. kierros

Toisen sarjakierroksen Karhu aloitti sarjaa ylivoimaisesti johtaneen Torpan Poikien vieraana. Karhu taisteli sarjajohtajaa vastaan hyvin, mutta taipui lopulta kuuden pisteen tappioon. Kotiottelussa Namika Lahtea vastaan Karhu pääsi jälleen voiton makuun. Lahti kaatui tiukkojen vaiheiden jälkeen lukemin 82–77. Cedric McGowan oli ottelun hahmo 26 pisteellä ja yhdeksällä levypallolla.

Marraskuun lopulla varmistui, että Lappeenrannan NMKY selviytyi Eurocupissa lohkovaiheeseen. Lohkovaiheeseen selviytymisen johdosta joukkue tuli pelaamaan ennalta sovitun mukaisesti Korisliigaa ainoastaan kaksi täyttä kierrosta neljän sijaan ja samalla sarjataulukossa siirryttiin voittoprosenttiin aiemman pistelaskun sijaan. Tämän johdosta siis myös Karhun loppukauden otteluohjelmasta vähentyi kaksi ottelua: sekä koti- että vierasottelu Lappeenrannan NMKY:tä vastaan.

Neljästä seuraavasta ottelusta Karhun saldo oli yksi voitto ja kolme tappiota. Voittoon Karhu ylsi kotonaan KTP:stä, tappiot joukkue kärsi Tarmolle, Katajalle sekä Kouvoille.

Seuraavaksi vuorossa ollut tärkeä kotiottelu yhden voiton Karhua edellä ollutta Team Componentaa vastaan vaikutti ratkenneen jo puoliajalla, sillä vierasjoukkue oli siinä vaiheessa edennyt jo yli kahdenkymmenen pisteen johtoon. Karhu nousi Darryl Hudsonin johdolla kuitenkin vielä peliin mukaan ja voitti ottelun lopulta kolmella pisteellä. Hudson heitti ottelussa 35 pistettä.

Karhun toinen sarjakierros päättyi tappioihin Pyrintöä, Korihaita sekä Honkaa vastaan. Toisen kierroksen jälkeen Karhu oli kuudella voitollaan sarjassa viimeisenä.

Joukkue
-------

***Lyhenteet:** O = Ottelut, 2% = Kahden pisteen heittojen onnistumisprosentti, 3% = Kolmen pisteen heittojen onnistumisprosentti, 1% = Vapaaheittojen onnistumisprosentti, L = Levypallokeskiarvo, S = Koriin johtaneiden syöttöjen keskiarvo, M = Menetyksien keskiarvo, R = Pallonriistojen keskiarvo, T = Koriin heiton torjuntojen keskiarvo, P = Pistekeskiarvo*

| # |  | Pelaaja | Syntynyt | Pituus | O | 2% | 3% | 1% | L | S | M | R | T | P |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 5 | Yhdysvallat | Darryl Hudson | 25.08.1985 | 194 cm | 41 | 52,6 | 30,4 | 75,8 | 6,2 | 3,0 | 3,6 | 0,7 | 0,4 | 19,7 |
| 6 | Suomi | Santeri Latvala | 25.02.1991 | 185 cm | 22 | 44,4 | 7,1 | 75,0 | 0,6 | 0,1 | 0,3 | 0,1 | 0,0 | 0,6 |
| 8 | Suomi | Juho Teppo | 11.01.1980 | 183 cm | 39 | 30,1 | 40,8 | 79,2 | 1,7 | 0,7 | 1,5 | 0,4 | 0,0 | 5,8 |
| 10 | Suomi | Markku Loukko | 05.01.1988 | 182 cm | 29 | 38,9 | 31,6 | 57,1 | 0,9 | 0,2 | 0,6 | 0,4 | 0,1 | 1,2 |
| 13 | Suomi | Toni Raiski | 04.10.1981 | 195 cm | 35 | 45,7 | 27,0 | 53,3 | 3,7 | 0,7 | 1,3 | 0,7 | 0,0 | 4,4 |
| 14 | Yhdysvallat | Eric Washington | 23.03.1974 | 193 cm | 15 | 46,9 | 42,9 | 82,8 | 9,9 | 1,3 | 2,3 | 0,9 | 0,6 | 20,5 |
| 15 | Suomi | Heikki Saaristo | 09.02.1983 | 188 cm | 41 | 40,3 | 35,8 | 81,3 | 1,3 | 1,1 | 0,8 | 0,5 | 0,0 | 8,6 |
| 20 | Suomi | Kwamena Brace | 17.10.1987 | 196 cm | 35 | 40,0 | 25,7 | 60,3 | 3,1 | 0,6 | 1,5 | 0,3 | 0,1 | 4,4 |
| 22 | Suomi | Arttu Tuomiaho | 10.03.1989 | 196 cm | 12 | 50,0 | 0,0 | 0,0 | 0,4 | 0,0 | 0,1 | 0,1 | 0,0 | 0,3 |
| 23 | Yhdysvallat | Mario Porter | 27.10.1980 | 199 cm | 24 | 56,2 | 42,1 | 68,9 | 7,7 | 1,5 | 2,4 | 1,4 | 0,3 | 17,8 |
| 30 | Yhdysvallat | Cedric McGowan | 27.03.1985 | 200 cm | 37 | 54,5 | 33,7 | 71,4 | 7,5 | 1,2 | 3,3 | 1,1 | 0,6 | 17,5 |
| 40 | Suomi | Olli Ahvenniemi | 04.04.1983 | 207 cm | 41 | 46,5 | 28,9 | 49,1 | 4,8 | 0,6 | 1,3 | 0,5 | 1,1 | 5,5 |
|  |  |  |  |  |  |  |  |  |  |  |  |  |  |
|  | Yhdysvallat | Josh Gross | 21.11.1983 | 200 cm | 3 | 48,0 | 20,0 | 68,8 | 7,0 | 1,0 | 2,3 | 0,7 | 0,0 | 12,7 |
|  | Yhdysvallat | Tony Mitchell | 25.11.1982 | 180 cm | 1 | 100,0 | 0,0 | 66,7 | 2,0 | 2,0 | 6,0 | 2,0 | 0,0 | 8,0 |

Ottelutulokset
--------------

| Lokakuu: 1 voitto, 6 tappiota |
| --- |
| # | Pvm | Ottelu | Tulos | Paras pisteissä | Paras levypalloissa | Paras syötöissä |
| 1 | 6.10.2007 | Karhu – ToPo | 86 – 98 | Yhdysvallat Darryl Hudson (26) | Suomi Toni Raiski (10) | Yhdysvallat Josh Gross (1)Suomi Markku Loukko (1)Suomi Toni Raiski (1) |
| 2 | 10.10.2007 | Lahti – Karhu | 102 – 71 | Yhdysvallat Darryl Hudson (23) | Yhdysvallat Josh Gross (8) | Yhdysvallat Josh Gross (2)Yhdysvallat Darryl Hudson (2) |
| 3 | 17.10.2007 | Karhu – Kataja | 65 – 87 | Yhdysvallat Cedric McGowan (18) | Yhdysvallat Cedric McGowan (9) | Yhdysvallat Tony Mitchell (2) |
| 4 | 20.10.2007 | Karhu – LrNMKY | 80 – 101 | Yhdysvallat Darryl Hudson (24) | Yhdysvallat Josh Gross (6)Yhdysvallat Mario Porter (6) | Suomi Kwamena Brace (4) |
| 5 | 26.10.2007 | KTP – Karhu | 77 – 93 | Yhdysvallat Cedric McGowan (21)Yhdysvallat Mario Porter (21) | Yhdysvallat Mario Porter (12) | Yhdysvallat Mario Porter (3) |
| 6 | 29.10.2007 | Karhu – Kouvot | 76 – 84 | Yhdysvallat Mario Porter (26) | Yhdysvallat Mario Porter (9) | Yhdysvallat Mario Porter (2) |
| 7 | 31.10.2007 | Tarmo – Karhu | 71 – 68 | Yhdysvallat Cedric McGowan (21) | Yhdysvallat Cedric McGowan (11) | Yhdysvallat Mario Porter (2) |

| Marraskuu: 3 voittoa, 4 tappiota |
| --- |
| # | Pvm | Ottelu | Tulos | Paras pisteissä | Paras levypalloissa | Paras syötöissä |
| 8 | 3.11.2007 | Componenta – Karhu | 95 – 81 | Yhdysvallat Cedric McGowan (22) | Yhdysvallat Darryl Hudson (13) | Yhdysvallat Cedric McGowan (5) |
| 9 | 7.11.2007 | Karhu – Pyrintö | 94 – 79 | Yhdysvallat Darryl Hudson (23)Suomi Juho Teppo (23) | Suomi Olli Ahvenniemi (14) | Suomi Olli Ahvenniemi (3) |
| 10 | 10.11.2007 | Karhu – Korihait | 89 – 63 | Yhdysvallat Cedric McGowan (28) | Yhdysvallat Darryl Hudson (11) | Yhdysvallat Darryl Hudson (4) |
| 11 | 14.11.2007 | Honka – Karhu | 95 – 63 | Yhdysvallat Darryl Hudson (20) | Yhdysvallat Cedric McGowan (10) | Yhdysvallat Darryl Hudson (2) |
| 12 | 17.11.2007 | ToPo – Karhu | 84 – 78 | Yhdysvallat Cedric McGowan (25) | Yhdysvallat Cedric McGowan (10) | Yhdysvallat Darryl Hudson (5) |
| 13 | 24.11.2007 | Karhu – Lahti | 82 – 77 | Yhdysvallat Cedric McGowan (26) | Yhdysvallat Cedric McGowan (9) | Yhdysvallat Darryl Hudson (7) |
| 14 | 28.11.2007 | Karhu – Tarmo | 76 – 92 | Yhdysvallat Cedric McGowan (23) | Yhdysvallat Darryl Hudson (6)Yhdysvallat Mario Porter (6) | Suomi Heikki Saaristo (4) |

| Joulukuu: 2 voittoa, 5 tappiota |
| --- |
| # | Pvm | Ottelu | Tulos | Paras pisteissä | Paras levypalloissa | Paras syötöissä |
| 15 | 1.12.2007 | Kataja – Karhu | 100 – 71 | Yhdysvallat Cedric McGowan (22) | Yhdysvallat Mario Porter (10) | Yhdysvallat Mario Porter (3) |
| 16 | 12.12.2007 | Karhu – KTP | 104 – 90 | Yhdysvallat Mario Porter (25) | Yhdysvallat Cedric McGowan (10) | Yhdysvallat Darryl Hudson (3)Yhdysvallat Cedric McGowan (3)Yhdysvallat Mario Porter (3) |
| 17 | 15.12.2007 | Kouvot – Karhu | 93 – 82 | Yhdysvallat Cedric McGowan (23) | Yhdysvallat Mario Porter (9) | Yhdysvallat Darryl Hudson (2) |
| 18 | 19.12.2007 | Karhu – Componenta | 83 – 80 | Yhdysvallat Darryl Hudson (35) | Yhdysvallat Cedric McGowan (10) | Yhdysvallat Darryl Hudson (3) |
| 19 | 22.12.2007 | Pyrintö – Karhu | 106 – 88 | Yhdysvallat Cedric McGowan (29) | Yhdysvallat Mario Porter (9) | Yhdysvallat Darryl Hudson (6) |
| 20 | 28.12.2007 | Korihait – Karhu | 90 – 58 | Yhdysvallat Darryl Hudson (18) | Yhdysvallat Mario Porter (6) | Suomi Toni Raiski (1) |
| 21 | 30.12.2007 | Karhu – Honka | 81 – 93 | Yhdysvallat Darryl Hudson (21) | Yhdysvallat Cedric McGowan (11) | Yhdysvallat Darryl Hudson (4) |

| Tammikuu: 1 voitto, 6 tappiota |
| --- |
| # | Pvm | Ottelu | Tulos | Paras pisteissä | Paras levypalloissa | Paras syötöissä |
| 22 | 2.1.2008 | Karhu – ToPo | 85 – 102 | Yhdysvallat Darryl Hudson (25) | Yhdysvallat Mario Porter (7)Suomi Toni Raiski (7) | Yhdysvallat Darryl Hudson (3)Yhdysvallat Mario Porter (3) |
| 23 | 4.1.2008 | Lahti – Karhu | 106 – 78 | Yhdysvallat Darryl Hudson (34) | Yhdysvallat Cedric McGowan (11) | Yhdysvallat Darryl Hudson (2)Suomi Heikki Saaristo (2)Suomi Juho Teppo (2) |
| 24 | 9.1.2008 | Karhu – Tarmo | 81 – 91 | Yhdysvallat Darryl Hudson (22) | Suomi Olli Ahvenniemi (6)Yhdysvallat Mario Porter (6) | Yhdysvallat Darryl Hudson (2)Yhdysvallat Mario Porter (2)Suomi Juho Teppo (2) |
| 25 | 12.1.2008 | Kataja – Karhu | 92 – 75 | Yhdysvallat Mario Porter (25) | Yhdysvallat Cedric McGowan (9) | Yhdysvallat Darryl Hudson (3) |
| 26 | 23.1.2008 | KTP – Karhu | 108 – 86 | Yhdysvallat Darryl Hudson (24) | Yhdysvallat Eric Washington (11) | Yhdysvallat Cedric McGowan (2) |
| 27 | 26.1.2008 | Karhu – Kouvot | 58 – 68 | Yhdysvallat Eric Washington (23) | Yhdysvallat Eric Washington (15) | Yhdysvallat Darryl Hudson (2) |
| 28 | 30.1.2008 | Componenta – Karhu | 90 – 101 | Yhdysvallat Darryl Hudson (27) | Yhdysvallat Eric Washington (12) | Yhdysvallat Darryl Hudson (8) |

| Helmikuu: 3 voittoa, 5 tappiota |
| --- |
| # | Pvm | Ottelu | Tulos | Paras pisteissä | Paras levypalloissa | Paras syötöissä |
| 29 | 2.2.2008 | Karhu – Pyrintö | 96 – 103 | Yhdysvallat Darryl Hudson (26) | Yhdysvallat Mario Porter (10) | Yhdysvallat Darryl Hudson (4) |
| 30 | 6.2.2008 | Karhu – Korihait | 91 – 90 | Yhdysvallat Darryl Hudson (22) | Yhdysvallat Cedric McGowan (12) | Yhdysvallat Darryl Hudson (8) |
| 31 | 9.2.2008 | Honka – Karhu | 104 – 72 | Yhdysvallat Darryl Hudson (19) | Suomi Olli Ahvenniemi (8) | Suomi Heikki Saaristo (2) |
| 32 | 16.2.2008 | ToPo – Karhu | 95 – 82 | Yhdysvallat Mario Porter (24) | Yhdysvallat Darryl Hudson (11) | Yhdysvallat Darryl Hudson (4) |
| 33 | 20.2.2008 | Karhu – Lahti | 88 – 84 | Yhdysvallat Eric Washington (41) | Yhdysvallat Darryl Hudson (12) | Yhdysvallat Darryl Hudson (5) |
| 34 | 23.2.2008 | Tarmo – Karhu | 87 – 76 | Yhdysvallat Darryl Hudson (24) | Yhdysvallat Mario Porter (10) | Yhdysvallat Darryl Hudson (4) |
| 35 | 27.2.2008 | Karhu – Kataja | 97 – 73 | Yhdysvallat Eric Washington (31) | Yhdysvallat Eric Washington (13) | Yhdysvallat Darryl Hudson (3) |
| 36 | 29.2.2008 | LrNMKY – Karhu | 111 – 70 | Yhdysvallat Cedric McGowan (23) | Yhdysvallat Eric Washington (9) | Yhdysvallat Darryl Hudson (4) |

| Maaliskuu: 2 voittoa, 4 tappiota |
| --- |
| # | Pvm | Ottelu | Tulos | Paras pisteissä | Paras levypalloissa | Paras syötöissä |
| 37 | 5.3.2008 | Karhu – KTP | 92 – 84 | Yhdysvallat Darryl Hudson (29) | Yhdysvallat Darryl Hudson (11) | Yhdysvallat Darryl Hudson (6) |
| 38 | 7.3.2008 | Korihait – Karhu | 86 – 75 | Yhdysvallat Darryl Hudson (18) | Yhdysvallat Eric Washington (13) | Yhdysvallat Darryl Hudson (3) |
| 39 | 12.3.2008 | Karhu – Honka | 88 – 80 | Yhdysvallat Darryl Hudson (23) | Yhdysvallat Eric Washington (10) | Yhdysvallat Darryl Hudson (4) |
| 40 | 17.3.2008 | Pyrintö – Karhu | 86 – 75 | Yhdysvallat Darryl Hudson (25) | Yhdysvallat Darryl Hudson (9) | Yhdysvallat Darryl Hudson (5) |
| 41 | 19.3.2008 | Kouvot – Karhu | 82 – 80 | Yhdysvallat Eric Washington (27) | Yhdysvallat Eric Washington (18) | Yhdysvallat Eric Washington (3) |
| 42 | 22.3.2008 | Karhu – Componenta | 82 – 92 | Yhdysvallat Cedric McGowan (21) | Yhdysvallat Eric Washington (12) | Yhdysvallat Cedric McGowan (5) |

Lähteet
-------

* Karhun tilastot kaudella 2007–2008 koris.netissä[vanhentunut linkki]

1. ↑  Kauhajoki ensi kertaa Korisliiga-kartalle  17.3.2007. Suomen Koripalloliitto.  Arkistoitu 28.3.2007. Viitattu 8. syyskuuta 2008.
2. ↑  Ahvenniemi vahvistaa Karhua Korisliigassa  9.5.2007. Suomen Koripalloliitto. Viitattu 8. syyskuuta 2008. [vanhentunut linkki]
3. ↑  Toinen nuorten maajoukkuepeluri Kauhajoelle  14.6.2007. Suomen Koripalloliitto.  Arkistoitu 30.6.2007. Viitattu 8. syyskuuta 2008.
4. ↑  Kesäharjoittelun loppuvaihe menossa, joukkue koossa  20.8.2007. Kauhajoen Karhu. Viitattu 8. syyskuuta 2008.
5. 1 2  Karhulle uusi takamies nopealla hyökkäyksellä  29.8.2007. Kauhajoen Karhu. Viitattu 8. syyskuuta 2008.
6. ↑  Kauhajoen Karhun koripallojaosto luottaa pelaajaansa  4.9.2007. Kauhajoen Karhu. Viitattu 10. syyskuuta 2008.
7. ↑  Amerikkalaismiestä epäillään raiskauksesta  4.9.2007. Ilta-Sanomat.  Arkistoitu 20.12.2008. Viitattu 10. syyskuuta 2008.
8. ↑  Raiskausepäily ratkaistu  5.11.2007. Kauhajoen Karhu. Viitattu 10. syyskuuta 2008.
9. ↑  Game Statistics  26.9.2007. Suomen Koripalloliitto. Viitattu 8. syyskuuta 2008. [vanhentunut linkki]
10. ↑  Karhulle tappio liigadebyytistä  7.10.2007. Kauhajoen Karhu. Viitattu 12. syyskuuta 2008.
11. ↑  Kauhajoelle toinen vahvistuskokelas testiin  20.10.2007. Suomen Koripalloliitto.  Arkistoitu 28.12.2007. Viitattu 12. syyskuuta 2008.
12. ↑  Karhu teki päätöksiä pelaajien suhteen  29.10.2007. Kauhajoen Karhu. Viitattu 12. syyskuuta 2008.
13. ↑  Kouvot vierasvoittoon  30.10.2007. Kauhajoen Karhu. Viitattu 12. syyskuuta 2008.
14. ↑  Matinen palautti Hongan voittokantaan  7.11.2007. Suomen Koripalloliitto.  Arkistoitu 9.1.2008. Viitattu 12. syyskuuta 2008.
15. ↑  Niukka tappio Torpan Pojille  18.11.2007. Kauhajoen Karhu. Viitattu 29. tammikuuta 2010.
16. ↑  Tasainen vääntö kääntyi riemukkaasti Karhulle  24.11.2007. Kauhajoen Karhu. Viitattu 29. tammikuuta 2010.
17. ↑  LrNMKY - Kauhajoki peruttu  28.11.2007. Kauhajoen Karhu. Viitattu 29. tammikuuta 2010.
18. ↑  Puoliajan tahmeus meinasi kostautua  19.12.2007. Kauhajoen Karhu. Viitattu 29. tammikuuta 2010.